বাবা ফয়েজ আহম্মদ পার্শ্ববর্তী মোহাম্মদ তকিরহাট বাজারের একটি সামান্য মুদি দোকানদার ছিলেন। অভাবের সংসারে স্বচ্ছলতা ফিরিয়ে আনতে ফয়েজ আরব আমিরাতে পাড়ি দেন। পরে ছেলে আবু আহম্মদকেও নিয়ে যান আরব আমিরাতের দুবাইতে। আবু আহম্মদ সেখানে বোরকার দোকানে চাকরি করতেন। বিগত ৭-৮ বছর আগে থেকে এলাকাবাসী জানতে পারেন তিনি দুবাইয়ে বড় ব্যবসা করেন। আবু আহম্মদ এখন কোটিপতি। বিগত তিন বছর আগে থেকে তিনি গ্রাম ছেড়ে পরিবার নিয়ে শহরে বসবাস করছেন।